ประกาศคณะกรรมการจัดรูปที่ดินเพื่อพัฒนาพื้นที่ประกาศคณะกรรมการจัดรูปที่ดินเพื่อพัฒนาพื้นที่เรื่อง กำหนดคุณสมบัติจำนวนผู้เชี่ยวชาญการตีราคาทรัพย์สินและหลักเกณฑ์การประเมินราคาทรัพย์สินในการดำเนินโครงการจัดรูปที่ดินเพื่อพัฒนาพื้นที่พ.ศ. ๒๕๕๑[๑] อาศัยอำนาจตามความในมาตรา ๖ (๙) และมาตรา ๖๑ แห่งพระราชบัญญัติจัดรูปที่ดินเพื่อพัฒนาพื้นที่พ.ศ. ๒๕๔๗ คณะกรรมการจัดรูปที่ดินเพื่อพัฒนาพื้นที่จึงออกประกาศไว้ ดังต่อไปนี้ข้อ ๑ในประกาศนี้ผู้เชี่ยวชาญการตีราคาทรัพย์สิน หมายความว่าบุคคลธรรมดาหรือนิติบุคคลผู้ประเมินราคาทรัพย์สินที่มีคุณสมบัติตามประกาศนี้การตีราคาทรัพย์สิน หมายความว่า การกำหนดราคาที่ดินสิ่งปลูกสร้าง อาคาร ต้นไม้ เครื่องมือ และอุปกรณ์ ส่วนตกแต่งและส่วนติดตรึงสิทธิการเช่าที่ดินหรืออาคารหรือสิ่งปลูกสร้างและทรัพย์สินที่อยู่ในระหว่างการก่อสร้างรวมถึงค่าใช้จ่ายเกี่ยวกับทรัพย์สินนั้นด้วยข้อ ๒ คุณสมบัติของผู้เชี่ยวชาญการตีราคาทรัพย์สินมีดังนี้(๑)บุคคลธรรมดาผู้ประเมินราคาทรัพย์สินก.ต้องมีสัญชาติไทยข.ต้องเป็นสมาชิกสมาคมผู้ประเมินค่าทรัพย์สินแห่งประเทศไทยหรือสมาคมผู้ประเมินราคาอิสระไทยซึ่งขึ้นทะเบียนกับคณะกรรมการกำกับหลักทรัพย์และตลาดหลักทรัพย์มีความรู้ประสบการณ์ที่น่าเชื่อถือได้ในการประเมินราคาทรัพย์สินไม่น้อยกว่าสามปีค.ต้องผ่านหลักสูตรอบรมเรื่องการจัดรูปที่ดินเพื่อพัฒนาพื้นที่และการประเมินมูลค่าที่ดินเพื่อการจัดรูปที่ดินเพื่อพัฒนาพื้นที่ของกรมโยธาธิการและผังเมืองหรือสถาบันอื่นซึ่งได้รับความเห็นชอบจากกรมโยธาธิการและผังเมืองและขึ้นทะเบียนกับกรมโยธาธิการและผังเมือง(๒)นิติบุคคลผู้ประเมินราคาทรัพย์สินก. ต้องจดทะเบียนตามกฎหมายไทยโดยทุนจดทะเบียนไม่น้อยกว่ากึ่งหนึ่ง ต้องเป็นของผู้มีสัญชาติไทยและมีหุ้นส่วน ผู้ถือหุ้นและกรรมการเป็นผู้มีสัญชาติไทยไม่น้อยกว่ากึ่งหนึ่งของจำนวนผู้เป็นหุ้นส่วนผู้ถือหุ้นและกรรมการทั้งหมดข.ต้องมีบุคคลผู้ประเมินราคาทรัพย์สินที่มีคุณสมบัติตาม (๑)อย่างน้อยสองคนลงนามรับรองรายงานการประเมินราคาของนิติบุคคลผู้ประเมินราคาทรัพย์สินค. ต้องเป็นสมาชิกซึ่งขึ้นทะเบียนกับสมาคมผู้ประเมินค่าทรัพย์สินแห่งประเทศไทยหรือสมาคมผู้ประเมินราคาอิสระไทยซึ่งขึ้นทะเบียนกับคณะกรรมการกำกับหลักทรัพย์และตลาดหลักทรัพย์(๓)กรณีบุคคลผู้ประเมินราคาทรัพย์สินไม่มีคุณสมบัติตาม (๑) ข. ค. หรือ (๒) ข. ค.แล้วแต่กรณี บุคคลนั้นต้องเป็นผู้มีประสบการณ์การจัดรูปที่ดินเพื่อพัฒนาพื้นที่และการประเมินมูลค่าที่ดินในโครงการจัดรูปที่ดินเพื่อพัฒนาพื้นที่ไม่น้อยกว่าสามปีและได้รับความเห็นชอบจากอธิบดีกรมโยธาธิการและผังเมืองข้อ ๓ในการดำเนินโครงการจัดรูปที่ดินเพื่อพัฒนาพื้นที่ต้องมีผู้เชี่ยวชาญการตีราคาทรัพย์สินอย่างน้อยสองรายซึ่งต้องไม่อยู่ในนิติบุคคลเดียวกันตามข้อ ๒ (๒)ข้อ ๔หลักเกณฑ์การประเมินราคาทรัพย์สินในการดำเนินโครงการจัดรูปที่ดินเพื่อพัฒนาพื้นที่มีดังนี้(๑)การประเมินราคาทรัพย์สินเพื่อประมาณการค่าใช้จ่ายในการก่อสร้างโครงการก.การประเมินราคาที่ดินให้ใช้ราคาประเมินที่ดินของกรมธนารักษ์และราคาประเมินเพื่อการซื้อขายเป็นฐานข.การประมาณการค่าก่อสร้างโครงการให้ใช้การสำรวจปริมาณโดยใช้ราคาวัสดุก่อสร้างของกระทรวงพาณิชย์และค่าตัวเลขซึ่งกำหนดขึ้นตามมติคณะกรรมการควบคุมราคากลาง (Factor F) ของกรมบัญชีกลางเป็นฐานค.การประมาณการค่าดำเนินการอื่น ๆ ตามความเป็นจริงและตามเกณฑ์มาตรฐานวิชาชีพต่าง ๆ(๒)การประเมินราคาทรัพย์สินเพื่อเป็นค่าทดแทนหรือค่าชดเชย ให้ใช้หลักเกณฑ์ ดังนี้ก.ให้กำหนดค่าทดแทนหรือค่าชดเชยตามสภาพข.การกำหนดค่าทดแทนอาคาร หรือสิ่งปลูกสร้าง นอกจากกำหนดค่าทดแทนหรือค่าชดเชยส่วนที่ต้องทดแทนหรือชดเชยแล้วต้องกำหนดค่าทดแทนหรือค่าชดเชยในส่วนที่ต้องบูรณะซ่อมแซม ปรับปรุงอาคารสิ่งปลูกสร้างหรือการปลูกสร้างใหม่ค.การกำหนดค่าทดแทนหรือค่าชดเชยไม้ยืนต้นให้ใช้ราคาพืชผลต้นไม้ของกระทรวงเกษตรและสหกรณ์เป็นฐาน(๓)การประเมินราคาทรัพย์สินเพื่อวัตถุประสงค์การจัดรูปที่ดินแปลงใหม่ให้ใช้วิธีการเปรียบเทียบเป็นราคาจากค่าดัชนีที่ได้จากการประเมินมูลค่าที่ดินด้วยค่าถนนและการคำนวณสัดส่วนมูลค่าเพิ่มของโครงการจัดรูปที่ดินเพื่อพัฒนาพื้นที่ทั้งนี้ตั้งแต่บัดนี้เป็นต้นไปประกาศ ณ วันที่ ๑พฤษภาคม พ.ศ. ๒๕๕๑ร้อยตำรวจเอกเฉลิม อยู่บำรุงรัฐมนตรีว่าการกระทรวงมหาดไทยประธานคณะกรรมการจัดรูปที่ดินเพื่อพัฒนาพื้นที่ปริยานุช/ผู้จัดทำ๒๖ มิถุนายน ๒๕๕๑ฐิติพร/ปรับปรุง๒๓ เมษายน ๒๕๕๖วิชพงษ์/ตรวจ๒๔ เมษายน ๒๕๕๖[๑] ราชกิจจานุเบกษาเล่ม ๑๒๕/ตอนพิเศษ ๑๐๒ ง/หน้า ๗๖/๑๘ มิถุนายน ๒๕๕๑